Ján Rosa
1909 - 1989
/stručná charakteristika/

V období do roku 1950 patril Ján Rosa medzi aktívnych pracovníkov odbočky spolku Modrý kríž v Bratislave, ktorý bol v tomto bdobí riadnym spolkom v rámci Evanjelickej cirkvi a.v. .  Slúžil slovom, nacvičoval a dirigoval spevokol.  V  "ťažkých" rokoch 1949 až 1950 vzhľadom na vzniknutú náročnú situáciu a tlak zo strany socialistického štátu na zánik spolku, bol jedným zo  zástupcov Modrého kríža pri rokovaniach v otázke spojenia sa s Jednotou českobratskou a prehovoril na prvom spoločnom zhromaždení Modrého kríža a Jednoty českobratskej v septembri 1950.
V Jednote českobratskej, ...neskoršie Cirkev bratská, bol členom staršovstva, slúžil slovom a v ťažších obdobiach bol duchovnou oporou mladým.
V septembri r. 1959 bol za aktívnu duchovnú prácu,  za  "šírenie kresťanskej ideológie"  spolu s bratmi Ondrejom Luptákom, Vladimírom Matejom a Jánom Hollým  zatknutý  a následne uväznený  až do amnestie v máji 1960.
Ján Rosa bol vedúcim pracovného kolektívu na prípravu a vydanie Kresťanského spevníka, ktorý po vydaní zaznamenal pokrok oproti tomu, čo bolo v kresťanskej tvorbe na Slovensku dovtedy vytvorené. Neskoršie, pri stavbe modlitebne Cirkvi bratskej v Bratislave na Cukrovej ulici,  bol členom stavebného odboru  a počas prác na výstavbe ďaľších modlitební Cirkvi bratskej na Slovensku bol vo funkcii vedúceho koncelárie Predsedníctva Cikvi bratskej.
Svoj život zasvätil službe evanjelia Pána Ježiša Krista a duchovnej pomoci tým, ktorí ju najviac potrebovali.
Spolu s Jánom Ratajom upravili zbierku básní  "Za prebudením" .
-spracované podľa knihy:
 "Naše korene - Vznik a vývoj prebudeneckého hnutia na Slovensku"
vydané:  Nádej - vydavateľstvo kresťanskej literatúry Bratislava 1994